**PLANIFIKIMI I ORËS MËSIMORE nr. 1 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit:\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIlI** |
| – Magnetet dhe lëndët magnetike  – Veprimtari Praktike 10: Krahasimi i magneteve | | **Situata e të nxënit:**  Vendosen mbi tavolinë sende të ndryshme dhe shtrohet pyetja: A tërheqin magnetet çdolloj trupi apo metali? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Magnetet dhe lëndët magnetike**  Nxënësi/ja:  ▪ përshkruan përdorime të magneteve në jetën e përditshme;  ▪ tregon specifikën e një trupi të veçantë, si p.sh.: magneteve të përhershme,  lëndëve magnetike ose jomagnetike;  ▪ hedh ide dhe i provon ato me mjete të thjeshta, si në rastin e veçimit të lëndëve  magnetike nga ato jomagnetike;  ▪ përdor tabela për të hedhur rezultatet e provave dhe nxjerr përfundime  nëpërmjet tyre.  **Veprimtari Praktike 10: Krahasimi i magneteve**  Nxënësi/ja:  • zgjedh mjetet e nevojshme për të bërë një hulumtim;  • përdor mënyra efikase për të provuar vërtetësinë e ideve të tij;  • krahason situata të ngjashme, bazuar në njohuritë dhe të kuptuarit shkencor;  • bën vrojtime, diskuton rreth tyre për të nxjerrë përfundime të rëndësishme. | | | **Fjalët kyçe:** magnet, lëndë magnetike, lëndë jomagnetike. | |
| **Burimet:** magnete të formave të ndryshme, spango, vizore, kapëse çeliku, gozhdë, monedha, çelës, tallash druri, tallash hekuri, gomë, tel bakri, alumini, letër etj.  Tri magnete të ndryshme, kapëse çeliku, gozhdë, gurë peshe me masa të ndryshme, vizore. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në *Diturinë e natyrës* për magnetet. | |
| **Metodologjia dhe veprimtaritë e nxënësve** | | | | |
| ***Rikujtojnë nga njohuritë e mëparshme***  Bazuar në njohuritë e mëparshme, nxënësit tregojnëçfarë janë magnetet, ku i përdorim ato në jetën e përditshme, japin shembuj të ndryshëm.  *Hulumtojmë së bashku:*  ⁕ Nxënësit kryejnë më parë eksperimentin: Tërheqin me një magnet disa kapëse çeliku. Ato zgjaten njëra pas tjetrës (si në figurën e faqes 46, te libri i nxënësit).  A sillen kapëset e çelikut si magnete duke tërhequr njëra-tjetrën? Nxënësit diskutojnë për këtë.  Po ta largojmë vargun e kapëseve (të gjithë bashkë) nga magneti, do të vazhdojnë shumë gjatë ato të tërheqin njëra-tjetrën? Hidhen ide të ndryshme, vrojtohet vargu 10 minuta më vonë dhe nxirret një përfundim duke parashtruar pyetjet:  A janë kapëset e çelikut magnete të përhershme? Cilat mund të quajmë magnete të përhershme?  ⁕ A tërheqin magnetet çdolloj trupi apo metali?  Nxënësit ndahen në grupe dhe provojnë tërheqjen e magnetit për secilin trup që kanë mbi tavolinë. Rezultatet i shënojnë në një tabelë.  Diskutojnë më pas: Si mund të ndahet hekuri nga bakri, çeliku nda alumini etj.  *Punë në dyshe*: Nxënësit punojnë në dyshe, pastaj diskutojnë së bashku ushtrimin 1 në faqen 43 te *Fletorja e punës.*  **Veprimtari Praktike 10: Krahasimi i magneteve**  **Kryerja e punës:**  Disa magnete i tërheqin më fort trupat e përbërë prej lëndësh magnetike. Krahasoni ndërmjet tyre tri magnete të përhershme. Gjeni një mënyrë për të përcaktuar se cili magnet është më i fuqishëm dhe cili më i dobët.  *Mënyra e parë*  1. Nxënësit marrin disa kapëse çeliku (ose thumba hekuri) dhe e afrojnë të parën te njëri prej poleve të magnetit të parë. Te fundi i kapëses së parë afrojnë kapësen e dytë, e kështu me radhë, si në figurë.  2. Përsëritin eksperimentin me magnetin e dytë dhe të tretë.  3. Numërojnë numrin e kapësve që tërheq secili nga magnetet dhe i shënojnë në tabelë.  4. Përcaktojnë se cili magnet ka tërhequr më shumë kapëse çeliku.  5. Cili prej tyre ka forcë tërheqëse më të madhe?  Provohet fuqia e magneteve edhe me dy mënyrat e tjera të përshkruara në fletoren e punëve praktike.  Nxirren përfundimet e punës. | | | | |
| **Vlerësimi:** Nxënësit vlerësohen për pjesëmarrjen e tyre në mësim; saktësinë e parashikimeve të bëra për përcaktimin e magneteve të përhershme; shkathtësinë në përcaktimin e lëndëve magnetike; hedhjen e rezultateve të provave në tabelë; punën në dyshe në fletore e punës, saktësinë dhe shkathtësinë e kryerjes së eksperimenteve gjatë punës praktike, si dhe saktësinë e përfundimeve të arritura:  **Detyrat dhe puna e pavarur:** Ushtrimet 2–5 në faqen 44 në fletoren e punës. | | | | |