**PLANIFIKIMI I ORËS MËSIMORE nr. 2’’ Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit:\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIlI** |
| – Polet magnetike  – Veprimtari praktike 11: Si të krijojmë një magnet | | **Situata e të nxënit:** Nëse varim në një fije peri një magnet të drejtë, në mënyrë që ai të jetë i lirë të rrotullohet, do të vëmë re se ai rrotullohet derisa të marrë drejtimin jug-veri. Është kjo arsyeja pse i emërtojmë dy skajet e magnetit veri dhe jug? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Polet magnetike**  Nxënësi/ja:  ▪ eksperimenton me trupa të veçantë si magnetet, për të treguar edhe më shumë  rreth tyre, si:  praninë e forcave magnetike rrotull një magneti;  magnetet kanë dy pole;  magnetet bashkëveprojnë me njëri-tjetrin;  ▪ mbledh prova për të kontrolluar vërtetësinë e ideve të tij;  ▪ krijon modele të thjeshta dhe provon vërtetësinë e tyre.  **Veprimtari Praktike 11: Si të krijojmë një magnet**  Nxënësi/ja:  • ndërton mjete të thjeshta duke përdor mënyra efikase dhe mjete rrethanore;  • provon saktësinë e mjetit të ndërtuar. | | | **Fjalët kyçe:** forca magnetike, pole magnetike (poli veri, poli jug),  bashkëveprim magnetik, magnetizim i përkohshëm. | |
| **Burimet:** Magnete në formë shufre (2-3 copë), një trup prej hekuri (gozhdë), kapëse çeliku, letër. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në *Diturinë e natyrës* për magnetet. | |
| **Metodologjia dhe veprimtaritë e nxënësve** | | | | |
| *Vëzhgo – analizo - diskuto:*  ⁕ Nxënësit provojnë se magnetet tërheqin trupa prej hekuri, çeliku, nikel, kobalt etj.  Shtrohet pyetja: Si tërhiqen këta trupa, çfarë ka rrotull magnetit?  Diskutohet dhe pas kësaj evidentohet fakti se në hapësirën rrotull magnetit shfaqen forca magnetike.  ⁕ Kryhet nga nxënësit **eksperimenti 1:** Nëse varni në një fije peri një shufër magneti, në mënyrë që të jetë e lirë të rrotullohet, do të vëreni se rrotullimi i saj do të vazhdojë derisa të marrë drejtimin jug-veri. Si mendoni, a është kjo arsyeja pse i emërtojmë dy skajet e magnetit **veri** dhe **jug**?  ⁕ **Eksperimenti 2**: Nxënësit vendosin pranë njëri-tjetrit dy magnete ose një magnet dhe një gjilpërë magnetike. Vrojtohet sjellja e gjilpërës magnetike, diskutohet dhe më pas nxirret një përfundim rreth bashkëveprimit të magneteve: Çfarë bëjnë polet e njëjta me njëri-tjetrin? Po polet e kundërta?  ⁕ **Eksperimenti 3**: Nxënësit kontrollojnë vërtetësinë e përfundimeve të tyre.  Kryhet eksperimenti i veprimtarisë 4.2 A tek libri i nxënësit.  Evidentohen dhe një herë rregullat e bashkëveprimit të magneteve.  *Punë në dyshe*:  Nxënësit punojnë në dyshe ushtrimin 1 në faqen 45 të *Fletores së punës*. Më pas diskutojnë së bashku.  **Veprimtari praktike** 11: Si të krijojmë një magnet  *Kryerja e punës:*  Për të magnetizuar një copë çeliku ose hekuri (gozhdë të madhe), mund të përdoret një magnet i përhershëm në formë shufre.  Kjo realizohet nga nxënësit si më poshtë:  1. Vendosin në tavolinë gozhdën dhe kapësen prej çeliku.  2. Rrëshqasin butësisht njërin pol të magnetit nga njëri skaj i gozhdës në tjetrin.  3. E përsëritin disa herë këtë veprim duke përdorur të njëjtin pol. Rrëshqitja bëhet në të njëjtin drejtim.  4. Provojnë nëse gozhda është magnetizuar. Për këtë, afrojnë pranë gozhdës kapësen prej çeliku. A e tërheq ajo?  5. Në fund provojnë cili skaj është poli N te “magneti i ri”. Për këtë afrojnë në njërin nga skajet e gozhdës polin N të një magneti tjetër.  A bashkëveprojnë me njëri-tjetrin? Shtyhen apo tërhiqen?  Nxirren përfundimet e punës. | | | | |
| **Vlerësimi:** Nxënësit vlerësohen për pjesëmarrjen e tyre në mësim; saktësinë dhe shkathtësinë e kryerjes së eksperimenteve; plotësimin e *Fletores së punës*, saktësinë e përfundimeve që nxorën pas eksperimenteve, si dhe bashkëpunimin e tyre në grup.  **Detyrat dhe puna e pavarur:** Ushtrimet 2–4 në faqen 47 të *Fletores së punës*. | | | | |