**PLANIFIKIMI I ORËS MËSIMORE nr. 3’’ Mësues/e: \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit:\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIlI** |
| – Modelimi i fushës magnetike  – Fusha magnetike e Tokës | | **Situata e të nxënit:** Hedhim mbi tavolinë tallash hekuri. Mbi të vendosim një pllakë të hollë qelqi dhe mbi pllakën e qelqit një magnet në formë shufre. Çfarë ndodh me tallashin e hekurit? Si modelohet ai në prani të hekurit? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Modelimi i fushës magnetike**  Nxënësi/ja:  ▪ përdor mënyra të thjeshta për të evidentuar praninë e fushës magnetike dhe  formën e saj;  ▪ hulumton rreth fushës magnetike;  ▪ vizaton vijat e fushës magnetike, duke specifikuar në të karakteristikat e saj;  ▪ përdor mjete të thjeshta për të provuar e vërtetuar fakte të rëndësishme, siç  është ekzistenca e fushës magnetike të Tokës.  **Fusha magnetike e Tokës**  Nxënësi/ja  ▪ identifikon praninë e fushës magnetike të Tokës nëpërmjet një mjeti të thjeshtë, siç është busulla;  ▪ evidenton fakte të rëndësishme që tregojnë se Toka është një magnet gjigant dhe një trup i orientuar në hapësirë;  ▪ përshkruan funksionimin e busullës në përcaktimin e poleve gjeografikë të Tokës. | | | **Fjalët kyçe:**  fushë magnetike, vijat e fushës magnetike, forcë e fushës magnetike, busull, Toka një magnet, pole gjeografike. | |
| **Burimet:** magnete në formë shufre, në formë patkoi, gjilpëra magnetike, tallash hekuri, busull, tabelë ilustruese për fushën magnetike të Tokës. | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *Rikujtojmë së bashku:*  ⁕ Nxënësit evidentojnë faktin e treguar një orë më parë për praninë e forcave magnetike rrotull një magneti. Emërtojnë fushën magnetike.  Shtrohet pyetja: Si mund të perceptohet fusha magnetike, kur atë nuk e shohim me sy?  *Provojmë në dyshe:*  Nxënësit hedhin mbi tavolinë tallash hekuri. Mbi tallashin e hekurit vendosin një pllakë të hollë qelqi dhe mbi pllakën e qelqit, një magnet në formë shufre. Çfarë ndodh me tallashin e hekurit? Si modelohet ai në prani të magnetit?  Më pas, nxënësit vizatojnë në fletore vijat e tallashit të hekurit, që janë edhe vijat e forcës së fushës magnetike.  Evidentimi i këtyre vijave dhe i formës së tyre mund të bëhet dhe me anën e gjilpërave magnetike, të cilat vendosen mbi tavolinë, rrotull magnetit. Ato orientohen sipas vijave të forcës së fushës magnetike.  Përsëritet ky eksperiment për dy-tri magnete të ndryshme, për të parë si ndryshon denduria e vijave nga njëri magnet te tjetri, gjë që përbën edhe forcën e fushës magnetike. Evidentohet ky fakt te nxënësit.  *Hulumtojmë në dyshe:*  Nxënësit hulumtojnë përsëri rreth fushës magnetike.  1. Ata vendosin mbi pllakën e qelqit (poshtë së cilës ka tallash hekuri) dy magnete në formë shufre, me pole të kundërta, përballë njëri-tjetrit. Vrojtojnë formën e vijave të fushës dhe i vizatojnë ato në fletore.  2. Vendosin dy magnete me pole të njëjta përballë njëri-tjetrit. Vrojtojnë formën e vijave të fushës dhe i vizatojnë në fletore.  *Punë në dyshe:*  Nxënësit punojnë në dyshe ushtrimin 1 në faqen 48-49, te *Fletorja e punës*. Më pas diskutojnë së bashku.  *♦ Diskutojmë së bashku:*  Pyeten nxënësit nëse kanë ndonjë informacion si përdoret busulla për t’u orientuar në natyrë (për të gjetur polet veri-jug gjeografik të Tokës), kur dihet që busulla në ndërtimin e saj ka një gjilpërë magnetike.  Pasi dëgjon mendimet e tyre, mësuesi/ja shpjegon se Toka është një magnet gjigant, me pole magnetike pranë poleve gjeografike të saj.  *Punë në dyshe.*  Nxënësit vizatojnë në fletore, Tokën dhe dy boshtet e saj, atë gjeografik dhe magnetik. Tregojnë që polet ndodhen pranë njëri-tjetrit, por në drejtime të kundërta. Veriu gjeografik pranë jugut magnetik dhe anasjelltas.  *Hulumtojmë së bashku:*  Vendoset busulla mbi një tavolinë druri ose plastike (lëndë jo magnetike). Shohim që ajo, sido dhe kudo që të vendoset, do të orientohet sipas poleve veri-jug të Tokës. A ka ndonjë domethënie kjo?  Nxënësit japin shpjegimet e tyre, të cilat plotësohen dhe saktësohen, duke treguar se gjilpëra magnetike e busullës bashkëvepron me fushën magnetike të Tokës, duke bërë që veriu i saj të orientohet drejt jugut magnetik të Tokës. Kështu, veriu magnetik i busullës duke kërkuar jugun magnetik të Tokës gjen në të njëjtën kohë veriun gjeografik të saj. | | | | |
| **Vlerësimi:** Nxënësit vlerësohen për pjesëmarrjen e tyre në mësim; saktësinë dhe shkathtësinë e kryerjes së eksperimenteve; punën në dyshe për të modeluar dhe skicuar fushën magnetike; hulumtimin rreth forcës së saj; saktësinë e kryerjes së detyrës në *Fletoren e punës*; saktësinë e shpjegimeve të dhëna mbi ndërtimin dhe funksionimin e busullës; shkathtësinë e kryerjes së hulumtimit mbi fushën magnetike të Tokës, punës në dyshe për të treguar në vizatim dy boshtet e Tokës, atë gjeografik dhe magnetik.  **Detyrat dhe puna e pavarur:** Ushtrimet 2–4 në faqen 49 të *Fletores së punës*. | | | | |