**PLANIFIKIMI I ORËS MËSIMORE nr. 5’’ Mësues/e: \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit:\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizike** | **Shkalla: IV** | | **Klasa: VIlI** |
| – Veprimtari praktike 13: Përmirësimi i një elektromagneti  – Veprimtari praktike 14: Matja e rrymës elektrike. Ampermetri | | **Situata e të nxënit:** Si mund ta fuqizojmë fushën magnetike të një magneti? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Veprimtari praktike 13:** Përmirësimi i një elektromagneti  Nxënësi/ja:  ▪ hedh ide dhe provon vërtetësinë e tyre;  ▪ zgjedh mjetet e nevojshme për të bërë një hulumtim;  ▪ bën krahasime dhe shpjegime të fakteve, duke përdorur njohuritë dhe të kuptuarit  shkencor;  ▪ përdor rezultatet për të nxjerrë përfundime.  **Veprimtari praktike 14:** Matja e rrymës elektrike. Ampermetri  Nxënësi/ja:  ▪ tregon mënyrën e lidhjes së ampermetri në një qark elektrik;  ▪ përcakton njësinë e matjes dhe vlerën e ndarjeve të tij;  ▪ kryen matje dhe nxjerr përfundime. | | | **Fjalët kyçe:** numri i spirave | |
| **Burimet:**  elektromagnet me N spira, elektromagnet me 2N spira, 3-4 pila, kapëse çeliku,  ampermetër, fije përcjellëse me kapëse metalike, burim rryme, llambë. | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *♦* **Veprimtari praktike 13**: Përmirësimi i një elektromagneti  Kryerja e punës:  *Në këtë hulumtim do të provohen dy ide:*  1. Rritja e numrit të spirave të elektromagnetit  a) Ashtu siç ndërtuan elektromagnetin në veprimtarinë nr.12, nxënësit do të ndërtojnë sërish një të ngjashëm me të, por me dyfishin e spirave.  b) Nxënësit afrojnë kapëse çeliku pranë të dy elektromagneteve. Diskutohet nëse do të jetë i njëjtë numri i kapëseve që ata tërheqin.  - Bëjnë më parë një parashikim për forcën e tyre tërheqëse.  - Japin një shpjegim të thjeshtë për atë çfarë vërejnë.  2. Rritja e rrymës që kalon në spirat e elektromagnetit  a) Me njërin nga elektromagnetet e mësipërme, në vend të një baterie lidhen dy të tilla.  b) Provohet forca tërheqëse e tij në të dyja rastet, me një bateri dhe me dy, duke përdorur kapëset e çelikut. Para se ta bëjnë këtë, nxënësit japin një  parashikim.  Nxirren përfundimet e punës.  *♦* **Veprimtari praktike 14:** Matja e rrymës elektrike. Ampermetri  **Kryerja e punës:**  1. Tregohet mënyra e lidhjes së ampermetrit në qark, duke theksuar se poli **+** i burimit duhet të lidhet me polin **+** të ampermetrit.  2. Evidentohet fakti se ampermetri lidhet gjithmonë në seri me pjesën e qarkut, në të cilën do të matim rrymën elektrike.  Si lexohet tabela e një ampermetri analog?  - Përcaktohet në fillim vlera e një ndarjeje kryesore, pastaj e ndarjeve të vogla.  Kryhen 3-4 matje të rrymës.  Nxirren përfundimet e punës. | | | | |
| **Vlerësimi:** Nxënësit vlerësohen për saktësinë dhe shkathtësinë me të cilën fuqizojnë fushën e një magneti, e provojnë atë me mjete të thjeshta. Vlerësohen gjithashtu për saktësinë dhe shkathtësinë e lidhjes së ampermetrit në një qark elektrik, si dhe të leximit të tij.  **Detyrat dhe puna e pavarur:** Ushtrimet e faqes 51 në *Fletoren e punës*. | | | | |