**PLANIFIKIMI I ORËS MËSIMORE nr. 6’’ Mësues/e: \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit:\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIlI** |
| – Veprimtari praktike 15: Eksperimenti i Orstedit  – Rryma elektrike krijon fushë magnetike | | **Situata e të nxënit:** Nëse pranë një përcjellësi me rrymë vendosim një busull magnetike, gjilpëra e saj ndryshon drejtim. Si shpjegohet ky fakt? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Veprimtari praktike 15: Eksperimenti i Orstedit**  Nxënësi/ja  ▪ hedh ide dhe provon vërtetësinë e tyre;  ▪ zgjedh mjetet e nevojshme për të bërë një hulumtim;  ▪ bën krahasime të fakteve dhe shpjegon ato duke përdorur njohuritë dhe të  kuptuarit shkencor;  ▪ përdor rezultatet për të nxjerrë përfundime.  **Rryma elektrike krijon fushë magnetike**  Nxënësi/ja  ▪ evidenton faktin se rrotull një përcjellësi me rrymë lind fushë magnetike;  ▪ krahason bobinën me rrymë me një magnet shufër;  ▪ vizaton vijat e forcës së fushës magnetike të një përcjellësi me rrymë: | | | **Fjalët kyçe:** fusha magnetike e rrymës | |
| **Burimet:**  tel përcjellës, bateri, çelës elektrik, tallash hekuri, gjilpëra magnetike ose busull, bobinë (kuadër përcjellës) | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *♦* **Veprimtari praktike 15:** Eksperimenti i Orstedit  **Kryerja e punës**  - Nxënësit ndërtojnë një qark të thjeshtë elektrik me përcjellës drejtvizor.  - Vendosin një busull nën telin përcjellës.  - Vrojtojnë çfarë ndodh me gjilpërën e busullës kur mbyllet çelësi i qarkut. A lëviz ajo?  - Ndërron lidhjet e telave me baterinë. Tani rryma do të rrjedhë në të kundërt.  - Bën një parashikim rreth këtij ndryshimi dhe më pas vrojton çfarë ndodh me busullën.  - Tregon çfarë ndodh nëse busulla vendoset në pozicione të ndryshme.  - Për të përftuar një fushë magnetike më të fuqishme, përcjellësin e pështjellin në formë spiraleje ose drejtkëndëshi, duke krijuar kështu një bobinë ose kuadër përcjellës.  - Vendosin në të dyja anët e bobinës nga një gjilpërë magnetike. Vrojtojnë orientimin e tyre.  Nxirren përfundimet e punës.  ♦ *Diskutojmë së bashku*  Pasi u provua eksperimentalisht se rrotull përcjellësit me rrymë ka fushë magnetike, nxënësit gjejnë polet magnetike të bobinës (me anën e gjilpërës magnetike).  Provohet eksperimentalisht e më pas diskutohet se çfarë ndodh nëse ndërpritet rryma në bobinë.  A fuqizohet fusha magnetike e bobinës nëse në të futim një bërthamë hekuri? Provohet eksperimentalisht e më pas diskutohet.  *Punë në dyshe*  Punohen në dyshe dhe më pas diskutohen ushtrimet 1–4 në faqen 52 të fletores së punës. | | | | |
| **Vlerësimi:** Nxënësit vlerësohen për saktësinë dhe shkathtësinë e eksperimenteve të kryera; arsyetimin e tyre në diskutim, saktësinë e të arritura si dhe punën e bërë në dyshe në fletoren e punës.  **Detyrat dhe puna e pavarur:** Përmbledhje e njohurive të marra për dukuritë magnetike. | | | | |