**PLANIFIKIMI I ORËS MËSIMORE nr 1 Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 1 Shpejtësia  1 V.Prak 1: Shpejtësia e vrapuesit | | **Situata e të nxënit:** Një nxënës vrapon në oborrin e shkollës. Shokët matin distancën e përshkuar prej tij si dhe kohën që i duhet për të përshkuar këtë distancë. Në klasë llogaritin shpejtësinë mesatare me të cilën vrapoi shoku. | | |
|  | | | | |
| **Rezultatet e të nxënit të kompetencave të fushës sipas temës mësimore**  **Shpejtësia**  Nxënësi/ja:  ▪ njeh kuptimin e shpejtësisë si dhe njësinë e saj të matjes;  ▪ bën dallimin ndërmjet shpejtësisë së çastit dhe shpejtësisë mesatare;  ▪ përshkruan si mund të matet shpejtësia e një trupi;  ▪ njeh njësinë e matjes së një largësie dhe të kohës;  ▪ njehson shpejtësinë mesatare të një trupi.  **V.Prak 1: Shpejtësia e vrapuesit**  Nxënësi/ja:  • përdor aparatura të thjeshta për të kryer matje të drejtpërdrejta;  • kryen njehsime me vlerat e gjetura dhe nxjerr përfundime;  • diskuton ide për kryerjen e matjeve në situate të ndryshme. | | | **Fjalët kyçe:**  Rrotullim, shtytje, tërheqje, tendosje, shformim,  ndërveprim, shigjeta e forcës. | |
| **Burimet:** Spango, metër, kronometër. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në matematikë per gjatësinë (distancën) dhe kohën. | |
| **Metodologjia dhe veprimtaritë e nxënësve** | | | | |
| *Diskutojmë së bashku*  \* Si fillim nxënësit tregojnë ku e përdorin në jetën e përditshme fjalën shpejtësi, çfarë tregojnë tabelat e shpejtësisë që shikojnë në rrugë, çfarë shpreh  sipas tyre fjala shpejtësi.  Jepet kuptimi i shpejtësisë, njësia e saj e matjes.  Diskutohet rreth detyrës 1 (libri i nxënësit fq.6)  *Provojmë së bashku*  \* Dalim me nxënësit në oborr, ata matin me spango gjatësinë e ndërtesës së shkollës, nga njëri cep në cepin tjetër të saj. Më pas gjatësinë e spangos me metër. Një nxënës përshkon këtë largësi me hap ose me vrap. Matet me kronometër koha për të cilën ai (ajo) përshkon distancën. (Bëhen dy-tre matje.)  Pasi të jenë kryer matjet nxënësit futen në klasë dhe njehsojnë shpejtësinë me të cilën shoku (shoqja) vrapoi, duke pjestuar largësinë e përshkuar me kohën.  *Punë në dyshe*  \* Për përforcim të konceptit të shpejtësisë dhe njehsimit të saj nxënësit punojnë në grup dhe më pas i diskutojnë së bashku ( në tabelë) detyrat 2; 3 libri i nxënësit fq.7  **Veprimtaria praktike mund të kryhet në oborrin e shkollës.**  Njëri nga nxënësit do të vrapojë për të përshkuar largësinë ndërmjet dy pikave të caktuara.  1. Përcaktohet si fillim kjo largësi. Për këtë mund të përdoret spango dhe një metër shirit, ose matja  me hapa.  a. Nxënësit matin me spango largësinë.  b. Gjatësinë e spangos e përcaktojnë me metër shirit.  Nëse përdoret matjen me hapa:  a. Numërohen hapat që bëhen për të përshkuar largësinë.  b. Matet me metër gjatësinë **d** të një hapi.  c. largësia = Nhapave x d  2. Matet me kronometër kohën që i duhet shokut për të përshkuar këtë largësi.  3. Llogaritet nga nxënësit shpejtësia mesatare të vrapuesit me formulën: shpejtësia mesatare =  Diskutohet me shokët çfarë shpejtësish të tjera mund të matin.  Nxirren përfundimet e punës. | | | | |
| **Vlerësimi** Nxënësit vlerësohen për pjesmarrjen në orën e mësimit, saktësinë dhe shkathtësinë në përgjigje si dhe punën e bërë në dyshe në fletoren e klases për njehsimin e shpejtësisë.  **Detyrat dhe puna e pavarur:** Ushtrimet 1; 2 të fq. 6-7 në fletoren e punës. Për nxënësit më të përparuar detyra nga libri i ushtrimeve. | | | | |