**PLANIFIKIMI I ORËS MËSIMORE nr 11 Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 11 Paraqitja e tingujve në ekran  11 V.Prak.5: Paraqitja e valëve zanore në ekran | | **Situata e të nxënit:** Nëpërmjet 2 ose 3 veglave muzikore të ndryshme lëshohet i njëjti tingull, (e njejta notë ose grup notash me të njejtën lartësi dhe fortësi). Nxënësit tregojnë nëse tingujt janë të njejtë edhe pse lëshohen nga vegla të ndryshme, apo ka ndonjë dallim midis tyre. | | |
|  | | | | |
| **Rezultatet e të nxënit të kompetencave të fushës sipas temës mësimore**  **Paraqitja e tingujve në ekran**  Nxënësi/ja  ▪ tregon përse përdoret oshiloskopi;  ▪ përcakton karakteristikat e valës zanore nëpërmjet leximit të gjurmës në  oshiloskop;  ▪ evidenton timbrin si karakteristikë specifike të tingullit.  **V.Prak.5: Paraqitja e valëve zanore në ekran**  Nxënësi/ja  ▪ përdor aparatura të veçanta, si oshiloskopi, për të vrojtuar gjurmën e valës  zanore;  ▪ hulumton mbi ndryshimet e gjurmës për tinguj: të fortë dhe të dobët, të lartë  dhe të ulët;  ▪ vrojton ndryshimet dhe nxjerr përfundime. | | | **Fjalët kyçe:** Oshiloskop, gjurmë, timbri, harmonika. | |
| **Burimet:** Oshiloskop, vizore, ndonjë vegël muzikore, celular, mikrofon,  altoparlant. | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| *Vrojtim-analizë-diskutim*  \* Ju tregohet nxënësve si fillim një oshiloskop, përse shërben ai, provohet funksionimi i tij me një mikrofon, tregohet çfarë është gjurma dhe si  ndryshon ajo për tinguj të ndryshëm.  - *Ndryshimi i gjurmës në oshiloskop me ndryshimin e amplitudës së tingullit.*  Një nxënës nëpërmjet mikrofonit krijon tinuj me amplituda të ndryshme, duke ndryshuar fortësinë e tij. Vrojtohet gjurma për secilin rast, analizohet lartësia e kurbës për valë me amplituda të ndryshme.  Nxirret një konkluzion.  - *Ndryshimi i gjurmës në oshiloskop me ndryshimin e frekuencës së tingullit.*  *Përsëri një* nxënës nëpërmjet mikrofonit krijon tinuj me frekuenca të ndryshme, duke ndryshuar lartësinë e tij. Vrojtohet gjurma për secilin rast, analizohet denduria e luhatjeve të kurbës për valë me frekuenca të ndryshme. Si është kjo denduri për frekuenca të ulta, po për frekuenca të larta?  Diskutohet, nxirren përfundime.  - *Ndryshimi i timbrikës në burime (vegla) të ndryshme muzikore.*  Nëse nxënësit mund të sjellin vegla të ndryshme muzikore, krijohen nëpërmjet tyre tinguj me të njejtat nota. Një shok i tyre, i cili është i kthyer mbrapsh dhe nuk i sheh veglat, duhet të përcaktojë nëpërmjet melodisë që dëgjon, se nga cila vegël ajo luhet.  Kjo situatë mund të realizohet edhe nëpërmjet celularëve, në të cilët nxënësit kanë rregjistruar paraprakisht tinguj (nota muzikore) të njejtë. por të luajtur nga vegla muzikore të ndryshme.  Diskutohet rreth situatës, tregohet timbrika si një karakteristikë specifike e tingullit.  Kryerja e punës praktike: (*vrojtojmw sw bashku)*  Në ekranin e oshiloskopit vrojtohet:  1. Një tingull i dobët bëhet më i fortë dhe përsëri bëhet i dobët.  2. Frekuenca e një tingulli rritet dhe më pas zvogëlohet.  3. Mikrofoni afrohet dhe më pas largohet përsëri nga altoparlanti.  Nxirren përfundimet e punës. | | | | |
| **Vlerësimi:** Nxënësit vlerësohen për pjesmarrjen e tyre në mësim, saktësisë e leximit të kurbës së oshiloskopit për tinguj me amplituda dhe frekuenca të ndryshme si dhe arsyetimin e përdorur në përcaktimin e timbrikës, si specifikë e tingullit e që lidhet me karakteristikat e burimit të tingullit.  **Detyrat dhe puna e pavarur:** Ushtrimi 3 i rubrikës: “Pyetje dhe detyra” fq. 27 libri i nxënësit si dhe nga libri i ushtrimeve fq. 50. | | | | |