**PLANIFIKIMI I ORËS MËSIMORE nr 12 Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 12 Dëgjimi  12 Përsëritje | | **Situata e të nxënit:** Ju tregohet nxënësve modeli i aparatit të dëgjimit tek njeriu. Bazuar në këtë model dhe njohuritë që kanë nga lënda e biologjisë, ato përshkruajnë ndërtimin e këtij aparati. | | |
|  | | | | |
| **Rezultatet e të nxënit të kompetencave të fushës sipas temës mësimore**  **Dëgjimi**  Nxënësi/ja  ▪ tregon ndërtimin e aparatit të dëgjimit tek njeriu;  ▪ përdor modelin dhe të kuptuarit shkencor për të shpjeguar funksionimin e këtij  aparati;  ▪ identifikon faktorët që janë të rëndësishëm për të quajturën “mprehtësi e  dëgjimit”;  ▪ përcakton frekuencat kufij të dëgjimit të njeriut;  ▪ tregon përdorimin e ultratingujve në fusha të ndryshme;  ▪ përshkruan dukuri që lidhen me pasqyrimin e valës zanore.  **Përsëritje**  Nxënësi/ja  ▪ harton pyetje bazuar në njohuritë mbi dukuritë zanore;  ▪ përshkruan, përkufizon, vizaton e shpjegon situata të ndryshme bazuar në  njohuritë dhe të kuptuarit shkencor;  ▪ evidenton njohuri dhe koncepte të pasakta;  ▪ bën vërejtje dhe sugjerime; | | | **Fjalët kyçe:** Kanali i veshit, daullja, tri eshtra të vogla, kërmilli,  qeliza nervore, sinjal elektrik, “mprehtësi e  dëgjimit”. | |
| **Burimet:** Model plastik i ndërtimit të veshit, projektor, lap-top, video për  funksionimin e veshit. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në lëndën e biologjisë mbi ndërtimin dhe funksionimin e aparatit të dëgjimit tek njeriu. | |
| **Metodologjia dhe veprimtaritë e nxënësve** | | | | |
| *Di-dua të di-mësova*  \* Ju tregohet nxënësve si fillim modeli i aparatit të dëgjimit tek njeriu. Bazuar në këtë model dhe njohuritë që ato kanë nga lënda e biologjisë,  përshkruajnë ndërtimin e këtij aparati.  Fillohet nga veshi i jashtëm, në vazhdim me veshin e mesëm e më pas me veshin e brendëshëm, duke evidentuar pjesët përbërëse të tyre.  *Dua të di*  \* Nëpërmjet videos së shfaqur në projektor për funksionimin e aparatit të dëgjimit, shpjegohet kapja e valës zanore përmes hinkës së veshit,  përcjedhja e saj brenda në vesh dhe transmetimi deri në tru në formën e një sinjali elektrik.  *Mësova*  \* Nxënësit punojnë në dyshe ushtrimin 1 të rubrikës “Pyetje dhe detyra” në librin e nxënësit fq. 28 e më pas i diskutojnë.  *Diskutojmë së bashku*  \* Shtrohet pyetjet: Ç’është “mprehtësia e dëgjimit”? Në ç’kuptim e përdorim shprehjen “i ka veshët e mprehtë”?  Diskutohet rreth tyre, evidentohen faktorët që ndikojnë në “mprehtësia e dëgjimit” te njeriu si:  mosha, dëmtimi i tyre nga ndonjë sëmundje, përdorimi pa kriter i kufjeve, puna e vazhdueshme në mjedise me zhurmë, pa përdorur kufje mbrojtëse  nga zhurmat.  Nxënësit tregojnë shembuj të ndryshëm nga jeta e përditshme.  *Konkurs*  Klasa ndahet në dy ose tre grupe.  Mësuesja si dhe secili nga grupet kanë hartuar paraprakisht listën e pyetjeve që do t’i drejtojnë njëri-tjetrit bazuar në dukuritë zanore, lëvizjen dhe inercinë (ligjet e Njutonit).  Zhvillohet konkursi, nxënësit e çdo grupi duhet të përgjigjen të paktën nga një herë.  Zgjidhet një juri me 3 nxënës të cilët bëjnë vlerësimin e përgjigjeve dhe mbajnë shënim pikët e secilit grup.  Shpallen fituesit. | | | | |
| **Vlerësimi:** Nxënësit vlerësohen për pjesmarrjen e tyre në mësim, saktësisë e përshkrimit të ndërtimit dhe funksionimit të aparatit të dëgjimit tek njeriu, përcaktimin e faktorëve që ndikojnë në “mprehtësinë e dëgjimit” si dhe konkretizimit të tyre përmes shembujve.  Ato vlerësohen gjithashtu dhe për saktësinë e përgjigjeve në konkurs si dhe pjesëmarrjen e tyre.  **Detyrat dhe puna e pavarur:** Ushtrimet 2-5 fq. 30 në fletoren e punës. | | | | |