**PLANIFIKIMI I ORËS MËSIMORE nr 2’ Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 2 Drita dhe përhapja e saj  2 Lënda dhe drita | | **Situata e të nxënit:** Tre fleta kartoni të cilat kanë nga një vrimë, vendosen në vijë të drejtë. Përpara tyre vendoset një qiri i ndezur. Flaka duket përmes vrimave. Po nëse lëvizni pak anash njërin nga kartonat, a do të duket më flaka?  Jeni në një dhomë të errët. A shihni ndonjë trup që mund të ndodhet në të? Po nëse ndezini dritën, i shihni ato? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Drita dhe përhapja e saj**  Nxënësi/ja:  ▪ dallon trupat në ndriçues dhe jo ndriçues bazuar në dritën që ato kanë.  ▪ bën parashikime duke përdorur njohuritë dhe të kuptuarit shkencor.  ▪ mbledh prova dhe të dhëna për të vërtetuar idetë dhe parashikimet e bëra.  **Lënda dhe drita**  Nxënësi/ja:  ▪ përcakton përshkueshmërinë e dritës në trupa të ndryshëm.  ▪ tregon si i shohim trupat jo ndriçues.  ▪ vizaton skica dhe modele për të dhënë shpjegime nëpërmjet tyre. | | | **Fjalët kyçe:**  Burim drite, trup ndriçues, i ndriçuar.  Trup i tejdukshëm, jo i tejdukshëm, pasqyrues. | |
| **Burimet:** Llambë, trupa të ndryshëm, fleta kartoni, spango, qiri,  ujë, qelq, pasqyrë, trupa të nryshëm. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në klasat e mëparshme për burimet dhe për përshkueshmërinë e dritës. | |
| **Metodologjia dhe veprimtaritë e nxënësve** | | | | |
| *Di-dua të di-mësova*  *Di:* Nxënësit kujtojnë nga njohuritë e mëparshme:  - Çfarë dinë ato për burimet e dritës, kur një trup quhet burim drite? Diskutojnë, japin shembuj të ndryshëm.  - Çfarë dinë për trupat ndriçues dhe jo ndriçues, si i shohin trupat jo ndriçues? Diskutojnë, argumentojnë përgjigjet e tyre dhe i konkretizojnë me  shembuj.  *Dua të di:* Merren tre fleta kartoni dhe në secilen prej tyre hapet nga një vrimë. Merret një fije spango dhe kalohet e tendosur nëpër to. Vendoset  përpara vrimave një qiri i ndezur. Përmes vrimave duket flaka e qiririt. Po nëse lëvizni pak anash njërin nga kartonat, a do të duket më flaka? A ka  rëndësi se cilin prej kartonëve lëvizni?  Përpara se të provojnë nxënësit bëjnë një parashikim.  Kryhet experimenti, nxirret një përfundim; Si përhapet drita në natyrë?  *Mësova:* Në përforcim të përfundimit për përhapjen vijë drejtë të dritës jepen shembuj të tjerë nga nxënësit, tregohen foto etj...  *Di:* Nxënësit kujtojnë nga njohuritë e mëparshme:  - Çfarë dinë për trupat e tejdukshëm, jo të tejdukshëm dhe pasqyrues? Diskutojnë, argumentojnë përgjigjet e tyre dhe i konkretizojnë me shembuj.  Plotësohen mendimet e tyre për të dhënë koncepte të qarta për trupat e tejdukshëm, jo të tejdukshëm dhe pasqyrues. Tregohen shembuj se ndonjëherë,  mund të ndodhin dy nga këto dukuri ose dhe të tria njëherësh.  *Dua të di:* Si i shohim trupat?  Jeni në një dhomë të errët. A shihni ndonjë trup që mund të ndodhet në të? Po nëse ndezni dritën i shohni ato? Diskutohet rreth situatës.  Pasi drita është ndezur nëse mbyllni sytë, a mund të shihni ndonjë trup? Çfarë roli luan burimi i dritës në këtë rast, a është i mjaftueshëm vetëm ai që  ju të shohim trupat?  Skicohet në tabelë një karrike dhe një llambë. Ndërtohen rrezet e dritës që vijnë nga llamba tek karrikja, pastaj nga karrikja te syri ynë.  *Punë në dyshe*  *Mësova:* Punohet në dyshe ushtrimi 3 i rubrikës “Pyetje dhe detyra” fq. 32 tek libri i nxënësit. Diskutohet në tabelë. (Vizatohet në një skicë Dielli,  Toka dhe Hëna, rrezet që shkojnë nga Dielli në Hënë, pastaj ato që pasqyron Hëna në Tokë) | | | | |
| **Vlerësimi:** Nxënësit vlerësohen për pjesmarrjen e tyre në mësim, saktësinë e informacionit që kanë nga njohuritë e mëparshme, shembujt e dhënë,  saktësinë e parashikimeve të bëra përpara experimentit. arsyetimin e përdorur për të treguar si i shohin trupat si dhe punën në dyshe.  **Detyrat dhe puna e pavarur:** Ushtrimet 3;4 fq. 33 tek fletorja e punës.  Për nxënësit më të përparuar detyra nga libri i ushtrimeve. | | | | |