**PLANIFIKIMI I ORËS MËSIMORE nr 6 Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 6 Lëvizja me shpejtësi të ndryshueshme  6 V.Prak. 2: Lëvizja me shpejtësi të ndryshueshme | | **Situata e të nxënit:** Një veturë kur afrohet pranë semaforit që ka ndezur dritën e kuqe, ul shpejtësinë deri sa ndalet. Nxënësit emërtojnë sipas mënyrës së tyre llojin e lëvizjes që kryen vetura. | | |
|  | | | | |
| **Rezultatet e të nxënit të kompetencave të fushës sipas temës mësimore**  **Lëvizja me shpejtësi të ndryshueshme**  Nxënësi/ja  ▪ përkufizon lëvizjen njëtrajtësisht të ndryshuar;  ▪ evidenton dy llojet e lëvizjes së ndryshuar nëpërmjet shembujve nga jeta e  përditshme;  ▪ tregon çfarë shpreh nxitimi, njësinë e tij të matjes;  ▪ tregon lëvizjes me shpejtësi njëtrajtësisht të ndryshueshme nëpërmjet  grafikut;  ▪ njehson vlerën e nxitimit të një trupi.  **V.Prak. 2: Lëvizja me shpejtësi të ndryshueshme**  Nxënësi/ja  ▪ përdor aparatura të veçanta për të kryer matje;  ▪ mundëson përdorimin e tyre në situata të ndryshme, si në rastin e lëvizjes | | | **Fjalët kyçe:**  Lëvizje njëtrajtësisht e ndryshuar, lëvizje e përshpejtuar,  lëvizje e ngadalësuar, nxitim i lëvizjes. | |
| vertikale apo horizontale të trupave;  ▪ kryen njehsime dhe nxjerr përfundime. | | |  | |
| **Burimet:** Vizore, foto ilustruese.  Portat me dritë, karrocë laboratori, makinë lodër, top. | | | **Lidhja me fushat e tjera ose me temat ndërkurrikulare:**  Kjo temë lidhet me lëndën e matematikës për paraqitjen grafike të lëvizjes njëtrajtësisht të ndryshuar. | |
| **Metodologjia dhe veprimtaritë e nxënësve** | | | | |
| *Vëzhgo-analizo-diskuto*  \* Një motoçiklist sapo del në periferi të qytetit e rrit shpejtësinë e tij nga 1 m/s në 7 m/s pas 3 sek.  Çfarë ka ndodhur me shpejtësinë e motoçiklistit? Eshtë rritur apo zvogëluar ajo? Me sa ndryshon ajo çdo1 sek? Si do ta emërtonit këtë lloj lëvizje?  Pasi analizohet dhe diskutohet lëvizja e motoçiklistit, se bashku me nxënësit përkufizohet: lëvizja e ndryshuar, njëtrajtësisht e ndryshuar dhe nxitimi.  Nisur nga përkufizimi i nxitimit kërkojuni nxënësve të shkruajnë një formulë për nxitimin dhe më pas të përcaktojnë njësinë e matjes së tij.  Një veturë kur afrohet pranë semaforit që ka ndezur dritën e kuqe, ul shpejtësinë deri sa ndalet.  Analizohet dhe diskutohet rreth lëvizjes së veturës. Nxënësit emërtojnë sipas mënyrës së tyre llojin e lëvizjes që ajo kryen.  Përkufizohet lëvizja e ngadalësuar.  *Punë në grup*  Nxënësit punojnë në grup ose dyshe 2 ushtrimet e rubrikës “Pyetje dhe detyra” fq. 16 tek libri i nxënësit.  Së bashku me to, lëvizja e veturës në dy ushtrimet e mësipërme paraqitet në grafikët shpejtësise-kohë.  Diskutohet rreth tyre dhe u tregohet paraqitja grafike largësi-kohë për lëvizjen njetrajtësisht të përshpejtuar të një trupi.  V.Prak. 2: Lëvizja me shpejtësi të ndryshueshme  *Si të përdorim portat me dritë:* (eksperimentojmë së bashku)  Secila nga portat me dritë është e pajisur me një rreze drite infra të kuqe (e padukshme). Kur një trup ndërpret rrezen e dritës, porta dërgon një sinjal elektrik në kohëmatës.  • Njëra nga portat me dritë lidhet me daljen START të kohëmatësit elektronik.  • Porta tjetër me dritë lidhet me daljen STOP.  Trupi lëviz sipas një plani horizontal  Trupi bie vertikalisht (për më shumë hollësi në përshkrimin e punës jepen në fletoren e punëve praktike)  Kryhen eksperimentet dhe nxirren përfundimet. | | | | |
| **Vlerësimi:** Nxënësit vlerësohen për pjesmarrjen në orën e mësimit, saktësinë e arsyetimit në analizimin e lëvizjes njëtrajtësisht të ndryshuar, përkufizimin e nxitimit, punën në grup për njehsimin e nxitimit si dhe ndërtimit të grafikëve shpejtësi-kohë e interpretimit të tyre.  Nxënësit vlerësohen gjithashtu për saktësinë, shkathtësinë e matjeve në punën praktike si dhe bashkëpunimin me shokun.  **Detyrat dhe puna e pavarur:** Nxënësve mund tu jepen si detyrë shtëpie ushtrimet 1-4 fq.18;19 tek fletorja e punës. | | | | |