**PLANIFIKIMI I ORËS MËSIMORE nr 7 Mësuese \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyres** | **Lënda: Fizike** | **Shkalla: IV** | | **Klasa: VIlI** |
| 7 Inercia dhe ligji i parë i Njutonit  7 Ushtrime | | **Situata e të nxënit:** Pasagjerët në autobuz lëvizin përpara nëse ai frenon dhe kundërta ndodh nëse ai bën nisje të menjëhershme. Çfarë shpjegimi mund t’i jepet këtyre fakteve? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Inercia dhe ligji i parë i Njutonit**  Nxënësi/ja  ▪ përkufizon ligjin e parë të Njutonit dhe inercinë;  ▪ ilustron informacionin shkencor me shembuj nga jeta e përditshme.  **Ushtrime**  Nxënësi/ja  ▪ përkufizon ligjin e tretë të Njutonit;  ▪ evidenton forcën vepruese dhe kundërvepruese në situata të ndryshme;  ▪ shpjegon dukuri dhe fakte duke përdorur njohuritë dhe të kuptuarit  shkencor. | | | **Fjalët kyçe:**  Inerci, ligji i parë dhe i tretë i Njutonit. | |
| **Burimet:** Foto ilustruese, monedhë, gotë, fletë kartoni, projektor. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e mëparshme mbi lëvizjen e njëtrajtshme të trupave si dhe bashkëveprimin e tyre. | |
| **Metodologjia dhe veprimtaritë e nxënësve** | | | | |
| *Rrjeti i diskutimit*  \* Pasagjerët në autobuz lëvizin përpara nëse ai frenon dhe kundërta ndodh nëse ai bën nisje të menjëhershme. Nxënësit të ndarë në grupe japin shpjegimet e tyre rreth këtyre dy situatave, tregojnë të tjera të ngjashme me to nga jeta e përditshme, bëjnë pyetje e korrigjojnë njëri-tjetrin gjatë shpjegimit  Pyetje që mund të drejtohen:  Pse vendosim rripin e sigurimit kur ngasim makinën?  Pse rrëzohemi nga biçikleta kur frenojmë menjëherë?  Pse makina del nga rruga kur në një kthesë futet me shpejtësi?  Pas diskutimit rreth tyre jepet kuptimi i inercisë si një prirje e trupave.  Nxënësit mund të tregojnë dhe video ilustruese rreth inercisë (secili grup tregon një të tillë dhe të tjerët i shpjegojnë ato duke krijuar kështu një rrjet diskutimi).  \* Përsëri të ndarë në grupe diskutohet rreth pyetjeve?  A do të lëvizë një trup që është në prehje nëse mbi të nuk vepron një forcë apo mbetet ashtu pafundësisht?  Në mungesë të fërkimit a do të ndalej ndonjëherë një trup në lëvizje?  Secili grup përgatit përgjigjen e tij e më pas diskutohen duke formuar rrjetin e diskutimeve.  Evidentohen përgjigjet e sakta, përkufizohet ligji i parë i Njutonit.  Shpjegohet nga nxënësit lëvizja e anijes kozmike në hapsirë pa karburant.  *Rikujtojmë së bashku*  Rikujtohet nga klasa e shtatë ligji i 3-te i Njutonit, bashkëveprimi (veprim-kundërveprim) jepen shembuj të ndryshëm, evidentohet forca vepruese dhe kundervepruese, drejtimi dhe vlera e tyre.  Diskutohen gjithashtu dhe ushtrimet mbi inercinë në fq. 45 në librin e ushtrimeve. | | | | |
| **Vlerësimi:** Nxënësit vlerësohen për pjesmarrjen në rrjetin e diskutimit, saktësinë dhe shkathtësinë e arsyetimit, shembujt e dhënë, ndihmesa në grup për formulimin e koncepteve dhe përzgjedhjen e videove ilustruese.  **Detyrat dhe puna e pavarur:** Ushtrimi 10 fq.18;21 tek fletorja e punës si dhe nga libri i ushtrimeve t’i përzgjedhi vetë nxënësi. | | | | |