**PLANIFIKIMI I ORËS MËSIMORE nr. 2 Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIII** |
| 2. Drita dhe përhapja e saj  2. Lënda dhe drita | | **Situata e të nxënit:** Tre fletë kartoni, të cilat kanë nga një vrimë, vendosen në vijë të drejtë. Përpara tyre vendoset një qiri i ndezur. Flaka duket përmes vrimave. Po nëse lëvizni pak anash njërin nga kartonët, a do të duket më flaka?  Jeni në një dhomë të errët. A shihni ndonjë trup që mund të ndodhet në të? Po nëse ndizini dritën, i shihni ato? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Drita dhe përhapja e saj**  Nxënësi/ja:   * dallon trupat në ndriçues dhe jo ndriçues bazuar në dritën që kanë. * bën parashikime, duke përdorur njohuritë dhe të kuptuarit shkencor. * mbledh prova dhe të dhëna për të vërtetuar idetë dhe parashikimet e bëra.   **Lënda dhe drita**  Nxënësi/ja:   * përcakton përshkueshmërinë e dritës në trupa të ndryshëm. * tregon si i shohim trupat jo ndriçues. * vizaton skica dhe modele për të dhënë shpjegime nëpërmjet tyre. | | | **Fjalët kyçe:**  burim drite, trup ndriçues, i ndriçuar, trup i tejdukshëm, jo i tejdukshëm, pasqyrues. | |
| **Burimet:** llambë, trupa të ndryshëm, fleta kartoni, spango, qiri, ujë, qelq, pasqyrë, trupa të ndryshëm. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në klasat e mëparshme për burimet dhe për përshkueshmërinë e dritës. | |
| **Metodologjia dhe veprimtaritë e nxënësve** | | | | |
| *DDM*  *Di:* Nxënësit kujtojnë nga njohuritë e mëparshme:  - Çfarë dinë ata për burimet e dritës, kur një trup quhet burim drite? Diskutojnë, japin shembuj të ndryshëm.  - Çfarë dinë për trupat ndriçues dhe jo ndriçues, si i shohin trupat jo ndriçues? Diskutojnë, argumentojnë përgjigjet e tyre dhe i konkretizojnë me  shembuj.  *Dua të di:* Merren tre fletë kartoni dhe në secilën prej tyre hapet nga një vrimë. Merret një fije spangoje dhe kalohet e tendosur nëpër to. Vendoset  përpara vrimave një qiri i ndezur. Përmes vrimave duket flaka e qiririt. Po nëse lëvizni pak anash njërin nga kartonët, a do të duket më flaka? A ka  rëndësi se cilin prej kartonëve lëvizni? Përpara se të provojnë nxënësit bëjnë një parashikim.  Kryhet eksperimenti, nxirret një përfundim. Si përhapet drita në natyrë?  *Mësova:* Në përforcim të përfundimit për përhapjen vijë drejtë të dritës jepen shembuj të tjerë nga nxënësit, tregohen fotografi etj.  *Di:* Nxënësit kujtojnë nga njohuritë e mëparshme:  - Çfarë dinë për trupat e tejdukshëm, jo të tejdukshëm dhe pasqyrues? Diskutojnë, argumentojnë përgjigjet e tyre dhe i konkretizojnë me shembuj.  Plotësohen mendimet e tyre për të dhënë koncepte të qarta për trupat e tejdukshëm, jo të tejdukshëm dhe pasqyrues. Tregohen shembuj se ndonjëherë,  mund të ndodhin dy nga këto dukuri ose dhe të tria njëherësh.  *Dua të di:* Si i shohim trupat?  Jeni në një dhomë të errët. A shihni ndonjë trup që mund të ndodhet në të? Po nëse ndizni dritën, i shihni dot? Diskutohet rreth situatës.  Pasi drita është ndezur nëse mbyllni sytë, a mund të shihni ndonjë trup? Çfarë roli luan burimi i dritës në këtë rast, a është i mjaftueshëm vetëm ai që  ju të shohim trupat?  Skicohet në tabelë një karrige dhe një llambë. Ndërtohen rrezet e dritës që vijnë nga llamba te karrigia, pastaj nga karrigia te syri ynë.  *Punë në dyshe*  *Mësova:* Punohet në dyshe ushtrimi 3 i rubrikës “Pyetje dhe detyra” faqe 32 te libri i nxënësit. Diskutohet në tabelë. (Vizatohen në një skicë Dielli,  Toka dhe Hëna, rrezet që shkojnë nga Dielli në Hënë, pastaj ato që pasqyron Hëna në Tokë) | | | | |
| **Vlerësimi:** Nxënësit vlerësohen për pjesëmarrjen e tyre në mësim, saktësinë e informacionit që kanë nga njohuritë e mëparshme, shembujt e dhënë,  saktësinë e parashikimeve të bëra përpara eksperimentit. Arsyetimin e përdorur për të treguar si i shohin trupat si dhe punën në dyshe.  **Detyrat dhe puna e pavarur:** Ushtrimet 3;4 faqe 33 te fletorja e punës.  Për nxënësit më të përparuar detyra nga libri i ushtrimeve. | | | | |