**PLANIFIKIMI I ORËS MËSIMORE nr. 3’ Mësues/e \_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIII** |
| 3. Formimi i hijes  3. Veprimtari praktike: Dhoma e errët | | **Situata e të nxënit:** Një top tenisi vendoset përballë një ekrani të bardhë. Kur drita e një qiri bie mbi top, në ekran shfaqet një njollë e errët.  Si e emërtojmë atë? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Formimi i hijes**  Nxënësi/ja:  ▪ përshkruan formimin e hijes dhe gjysmëhijes së një trupi.  ▪ i vizaton ato.  ▪ shpjegon ndryshimin e hijes në varësi të vendndodhjes së burimit të dritës.  **Veprimtari praktike: Dhoma e errët**  Nxënësi/ja:  ▪ ndërton mjete të thjeshta dhe bën vrojtime nëpërmjet tyre;  ▪ ndryshon elemente të rëndësishme gjatë punës dhe bën krahasime të  fakteve që vëren;  ▪ vizaton figura dhe modele për të dhënë shpjegime nëpërmjet tyre;  ▪ përdor rezultatet për të nxjerrë përfundime. | | | **Fjalët kyçe:** Hije, gjysmëhije. | |
| **Burimet:** Vizore, trupa të ndryshëm, burim drite.  Letër kartoni, letër kalk (gjysmë e tejdukshme), gërshërë, qiri,  ngjitëse, gjilpërë, trupa të ndryshëm. | | | **Lidhja me fushat e tjera ose me temat ndërkurrikulare:**  Kjo temë lidhet me njohuritë e marra në klasat e mëparshme për formimin e hijes. | |
| **Metodologjia dhe veprimtaritë e nxënësve** | | | | |
| *Vrojtojmë dhe diskutojmë së bashku*  \* Kur jemi në rrugë, shohim hijet e pemëve apo të pallateve që bien mbi trotuar. Si formohet hija? Çfarë ndodh me rrezet e dritës kur ato bien mbi  një trup jo të tejdukshëm. A është hija një njollë e errët prapa së cilës nuk ka dritë? Nxënësit japin mendimet e tyre dhe i argumentojnë ato.  Evidentohet fakti se formimi i hijes është si rezultat i përhapjes vijë drejtë të dritës.  \* Eksperiment: Një top tenisi vendoset përballë një ekrani të bardhë. Kur drita e një qiriri bie mbi top, në ekran shfaqet një njollë e errët. Nëse burimi  ka përmasa të mëdha (një elektrik dore), anës hijes formohet dhe gjysmëhija. Vizatohet nga nxënësit formimi i hijes, në tabelë dhe në fletoret e  klasës, duke përdorur disa rreze rënëse. Ato që pengohen nga topi formojnë hijen e tij (vizatimi të bëhet me vizore).  \* Meqenëse Dielli lëviz gjatë ditës në qiell edhe hija do të ndryshojë drejtimin dhe madhësinë.  Duke vendosur Diellin në pozicione të ndryshme, nxënësit skicojnë hijen e një peme në mëngjes, në mesditë (ora 12) dhe para perëndimit.  Diskutojnë si ndryshon madhësia dhe drejtimi i saj. Skica paraqitet dhe në tabelë.  **Veprimtari praktike 6: Dhoma e errët**  *Kryerja e punës*  1. Dhoma e errët mund të ndërtohet me dy kuboidë, të cilët mund të futen brenda njëri-tjetrit. Në fillim ndërtohen kuboidit, njëri me përmasa pak  më të vogla se tjetri.  2. Në faqen e përparme të kuboidit më të madh hapni një vrimë (me gjilpërë), ndërsa faqen e përparme të kuboidit.  më të vogël, priteni me gërshërë dhe ngjitni në të letrën e kalkut (gjysmë të tejdukshme). Figura B  3. Merrni një qiri të ndezur dhe vendoseni 4-5 cm larg faqes së përparme të dhomës së errët. Në faqen e kalkut do të merret shëmbëllimi i qiririt.  Nga vrojtimet e bëra nxënësit përcaktojnë vetitë e shëmbëllimit:  4. E vizatojnë atë.  5. Ndryshoni përmasat e shëmbëllimit:  a) duke afruar ose larguar qiririn  Çfarë ndodh me shëmbëllimin?  b) duke larguar ose afruar faqen e kalkut (rrëshqitni kuboidin e vogël brenda kuboidit të madh).  Nxirren përfundimet e punës. | | | | |
| **Vlerësimi:** Nxënësit vlerësohen për pjesëmarrjen e tyre në mësim, saktësinë e arsyetimit, shembujt e përdorur, vizatimin e hijes dhe gjysmëhijes së topit  të tenisit si dhe saktësinë e përcaktimit të drejtimit të hijes së një peme në rrugë, vlerësohesh gjithashtu për saktësinë e ndërtimit të  dhomës së errët, saktësinë e përcaktimit dhe të ndërtimit të shëmbëllimit që merret nga dhoma e errët.  **Detyrat dhe puna e pavarur:** Ushtrimet 6; 8, faqe 35 te fletorja e punës.  Për nxënësit më të përparuar detyra nga libri i ushtrimeve. | | | | |