**PLANIFIKIMI I ORËS MËSIMORE nr. 9’ Mësues/e: \_\_\_\_\_\_\_\_\_\_\_\_\_\_\_\_\_\_\_\_ Data e zhvillimit: \_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Shkencat e natyrës** | **Lënda: Fizikë** | **Shkalla: IV** | | **Klasa: VIII** |
| – Veprimtari praktike 8: Ylber në laborator  – Dritat me ngjyrë | | **Situata e të nxënit:** Efektin e dritave me ngjyra e keni parë në shfaqje, reklama e vitrina të ndryshme. Si krijohen këto ngjyra, kur dihet që burimet e dritës kanë dritë të bardhë? | | |
|  | | | | |
| **Rezultatet e të nxënit të kompetencave të fushës sipas temës mësimore**  **Veprimtari praktike 8: Ylber në laborator**  Nxënësi/ja:  • ndërton mjete të thjeshta si kutia me vrimë dhe provon funksionimin e tyre;  • përzgjedh mënyrën efikase për të bërë një vrojtim të saktë;  • vizaton figura, jep shpjegime nëpërmjet tyre bazuar në njohuritë dhe të  kuptuarit shkencor.  **Dritat me ngjyrë**  Nxënësi/ja:  ▪ përshkruan efekte dritore si ai i përdorimit të dritave me ngjyrë;  ▪ tregon rrezet e përthithura nga filtrat me ngjyrë, si dhe përdorimin e tyre në  praktikë;  ▪ shpjegon efektin e mbivendosjes së tri ngjyrave kryesore apo dy e më shumë  ngjyrave të thjeshta;  ▪ evidenton përdorime të laserit në fusha të ndryshme të jetës. | | | **Fjalët kyçe:** Filtër drite, ngjyra kryesore, laser. | |
| **Burimet:** Fletë formati A3, elektrik dore, vizore, prizëm optik, kuti me vrimë të  vogël, lapsa me ngjyrë.  Filtra plastikë të ngjyrave të ndryshme (jeshil, të kuq, të verdhë, blu),  burim drite, laser, projektor, laptop. | | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | | |
| **Veprimtari praktike 8: Ylber në laborator**  **Kryerja e punës:**  1. Vendoset prizmin mbi një letër të bardhë. Vizatohet me laps përgjatë tij një vijë, e cila tregon pozicionin e tij.  2. Dërgohet mbi prizëm një rreze drite nga një kuti rrezesh ose elektrik dore. Synohet në një pikë pranë njërit prej këndeve të prizmit.  3. Përshtatet pozicioni i rrezes derisa të merrni një spektër të qartë që del prej prizmit.  4. Shënohen në letër dy pika, mbi rrezen që shkon drejt prizmit. Shënohen pozicionet e rrezeve të kuqe dhe vjollcë që dalin prej prizmit.  5. Hiqet prizmi dhe burimi i dritës. Vizatohen rrezet dhe emërtohet diagrami i ndërtuar.  Nxirren përfundimet e punës.  **Hulumtojmë së bashku**  Dritat me ngjyra janë shumë të bukura dhe efekti estetik i tyre është shumë pozitiv në shfaqje e reklama të ndryshme.  Si krijohen këto ngjyra, kur dihet që burimet e dritës kanë dritë të bardhë?  Pyeten nxënësit nëse dinë gjë për filtrin e dritave. U tregohen atyre disa të tillë.  *Hulumtim rreth tyre:* Përse shërbejnë filtrat e dritave? Si i përdorim ato? Çfarë efekti ka secili prej tyre nëse i vendosim përpara një burimi drite (elektrik dore)?  Në fillim nxënësit bëjnë hamendësimet e tyre më pas provohet si përdoren filtrat.  \* Eksperiment: Vendoset përpara një elektriku dore një fletë plastike jeshile. Dritën e përftuar e hedhim në një ekran (faqe muri të klasës). Çfarë ngjyre ka drita?  Përsëritet prova duke vendosur përpara burimit të dritës filtra me ngjyra të ndryshme, të verdhë, të kuq, blu. Nxënësit tregojnë çfarë ngjyre ka drita në ekran për secilin rast. U shpjegohet atyre se cilën ngjyrë lejon secili nga filtrat që të kalojë, duke sqaruar kështu dhe rolin e tyre.  **Mendo, punë në dyshe, diskuto**  Nxënësit punojnë në dyshe e më pas diskutojnë ushtrimet 1-3 f. 42 të rubrikës “Pyetje dhe detyra” te libri i nxënësit.  *Hulumtojmë së bashku*  \* Çfarë ndodh nëse dy ose më shumë ngjyra të thjeshta i mbivendosni? Nxënësit bëjnë hamendësimet e tyre, më pas kryhet eksperimenti: Hidhet në një ekran (një faqe muri të klasës) tri ngjyra të thjeshta: blunë, të gjelbrën dhe të kuqen. Çfarë vrojtohet në ekran? Nxënësit diskutojnë e më pas nxjerrin një përfundim rreth përftimit të dritës së bardhë nga tri ngjyrat kryesore (emërtohen cilat janë ato).  **Vlerësimi:** Nxënësit vlerësohen për pjesëmarrjen e tyre në mësim, saktësinë e parashikimeve të bëra, saktësinë e përfundimeve të nxjerra pas eksperimenteve të kryera, punën në dyshe për vizatimin e spektrit të dritës së zbërthyer nga prizmi.  **Detyrat dhe puna e pavarur:** Ushtrimet 1-3 f. 40-41 në fletoren e punës. | | | | |